Hurva-synagogen

Hurva-synagogen var hovedsynagogen i Jerusalem på 1500-tallet, og kanskje tidligere. Den ble bygd nær ruinene av en tidligere synagoge tradisjonelt tillagt den rabbinske autoriteten Moses ben Nahman (Nahmanides, haRamban). Hurva-synagogen ble stengt av det daværende osmanske riket i 1589 etter muslimsk press. I 1700 ble eiendommen kjøpt av rabbi Yehuda Chasid og de par hundre tilhengerne hans. De begynte på nybyggingen av synagogen en del år senere, men kom i økonomisk uføre, og synagogen med sine 40 toráruller ble nedbrent av muslimske kreditorer i 1721 — derav navnet «hurva», som betyr ødeleggelse på hebraisk. Synagogen ble senere bygd opp igjen av askenasiske sionister på 1830-tallet og gjeninnviet i 1864 som den mest profilerte synagogen i Jerusalem.

Da synagogen ble erobret av Den arabiske legionIn the Holy Land, a Rebuilding for the Generations, The Wall Street Journal,10. mars 2010 fra Jordan under slaget om Gamlebyen i Jerusalem i 1948, sprengte de den i lufta med dynamitt for å vise at de kontrollerte Det jødiske kvarteret.

Etter at området igjen kom under israelsk kontroll i 1967 ble det lagt fram flere planer om hvordan gjenoppbyggingen skulle skje. Etter mange år med diskusjoner og debatt ble en minneportal bygd på stedet i 1977, som i seg selv ble et landemerke i det jødiske kvarteret.  I 2000 vedtok den israelske regjeringen en plan om å gjenoppbygge synagogen i sin 1800-talls stil. Bygningen ble åpnet 15. mars 2010.

 Referanser 

 Eksterne lenker 
 Nadav Shragai and Gideon Alon: «Israeli Govt to Rebuild Hurva Synagogue in the Old City»

Kategori:Synagoger i Israel
Kategori:Jerusalem
Kategori:Religiøse byggverk fra 1856
Kategori:Byggverk revet i 1948
Kategori:Religiøse byggverk fra 2010
Kategori:2010-årene i Israel
Kategori:Tidligere byggverk i Israel
Kategori:Gamlebyen i Jerusalem